96/513/EY: Komission päätös, tehty 29 päivänä heinäkuuta 1996, vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun neuvoston direktiivin 93/75/ETY 5 artiklan 4 kohdan soveltamisesta Ranskan pyynnöstä (Ainoastaan ranskankielinen teksti on todistusvoimainen) (ETA:n kannalta merkityksellinen teksti)



Virallinen lehti nro L 215 , 24/08/1996 s. 0005 - 0006



KOMISSION PÄÄTÖS, tehty 29 päivänä heinäkuuta 1996, vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä annetun neuvoston direktiivin 93/75/ETY 5 artiklan 4 kohdan soveltamisesta Ranskan pyynnöstä (Ainoastaan ranskankielinen teksti on todistusvoimainen) (ETA:n kannalta merkityksellinen teksti) (96/513/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vaarallisia tai ympäristöä pilaavia aineita kuljettavia aluksia koskevista vähimmäisvaatimuksista niiden ollessa matkalla yhteisön merisatamiin tai poistuessa sieltä 13 päivänä syyskuuta 1993 annetun neuvoston direktiivin 93/75/ETY (1), ja erityisesti sen 5 artiklan 4 kohdan, sekä katsoo, että vakavien merionnettomuuksien vaaran ja niistä aiheutuvien vahinkojen vähentämiseksi direktiivin 93/75/ETY 5 artiklassa säädetään, että direktiivissä tarkoitettujen alusten liikenteenharjoittajien on ilmoitettava kyseisen jäsenvaltion toimivaltaiselle viranomaiselle mainitun direktiivin liitteessä I tarkoitetut tiedot; direktiivin 5 artiklan 4 kohdassa myönnetään jäsenvaltioille poikkeus tästä ilmoittamisvelvoitteesta vähemmän kuin tunnin kestävän säännöllisen liikenteen osalta ja sallitaan komission hyväksyä tämän kestoajan kohtuullinen pidentäminen jäsenvaltion pyynnöstä, Ranska pyysi 12 heinäkuuta 1995 päivätyllä hakemuksella, jota muutettiin 29 maaliskuuta 1996 päivätyllä kirjeellä, komissiolta sen suostumusta tämän kestoajan pidentämiseen Brestin ja Le Conquetin välisen (matkan kesto: 2 tuntia) sekä Molènen ja Ouessantin (matkan kesto: 2 tuntia 30 minuuttia) välisen säännöllisen liikenteen osalta, kyseisen alueen ekologisen tärkeyden ja meriliikenteen vaarallisuuden vuoksi Ranskan viranomaiset ovat toteuttaneet aiheellisia toimenpiteitä taatakseen paremman vesiliikenteen turvallisuustason, näihin toimenpiteisiin kuuluvat alueen vesikulkuväylien merkitseminen ja merenkulkuun liittyvien tietojen antaminen alusten käyttäjille; lisäksi Corsenin ja Ouessantin välisten meriliikennevuorojen avulla voidaan jatkuvasti valvoa alueen vesiliikennettä erityisesti tutkilla sekä taata säännölliset meriliikennettä koskevien tietojen radiolähetyksille alusten käyttäjille, onnettomuuden vaaraa vähentää meriliikenteen harvuus alueella; toisaalta toimenpiteitä on toteutettu vaarallisia tai ympäristöä pilaavia aineita kuljettavien alusten poistamiseksi kyseiseltä rannikkoliikennealueelta, kyseinen liikenne on paikallisliikennettä saarten ja mantereen välillä; aluksella kuljetetaan vähäisiä määriä vaarallisia tai ympäristöä pilaavia aineita, direktiivin liitteessä I määrätyt tiedot ovat jatkuvasti liikenteenharjoittajan ja päällikön tiedossa, ja näissä olosuhteissa on perusteltua hyväksyä Ranskan laatima pyyntö poiketa direktiivin 93/75/ETY 5 artiklan 2 ja 3 kohdan soveltamisesta edellä mainitun säännöllisen liikenteen osalta, ON TEHNYT TÄMÄN PÄÄTÖKSEN: 1 artikla Ranskalle myönnetään poikkeus direktiivin 93/75/ETY 5 artiklan 2 ja 3 kohdan soveltamisesta Brestin ja Conquetin välisen ja Le Conquetin ja Puessantin välisen säännöllisen liikenteen osalta seuraavin edellytyksin: - tässä päätöksessä tarkoitettu liikenne tapahtuu vesillä, jonka kulkuväylät on merkitty asianmukaisesti, ja tämä annetaan alusten käyttäjien tietoon meriliikenteeseen liittyvien aiheellisten asiakirjojen avulla - paikallisesti sovellettavien meriliikenteen sääntöjen noudattaminen on varmistettava - toimivaltaiseen meriliikenneyksikköön on pidettävä säännöllistä yhteyttä, erityisesti radioyhteydellä - direktiivissä 93/75/ETY tarkoitettuja vaarallisia tai ympäristöä pilaavia aineita kuljetetaan ainoastaan vähäisiä määriä kyseisillä aluksilla - direktiivin 93/75/ETY liitteessä I määrätyt tiedot ovat liikenteenharjoittajan ja päällikön tiedossa matkan aikana ja ne voidaan antaa milloin tahansa jäsenvaltion viranomaisen pyynnöstä. 2 artikla Tämä päätös on tarkoitettu Ranskan tasavallalle. Tehty Brysselissä 29 päivänä heinäkuuta 1996. Komission puolesta Neil KINNOCK Komission jäsen (1) EYVL N:o L 247, 5.10.1993, s. 19